बीजेपी नहीं चाहती लोकपाल बिल पास हो : सिब्बल  
सिब्बल ने लोकसभा में कहा कि यदि विपक्ष ने बिल गिराया तो देश माफ नहीं करेगा। सिब्बल का कहना है कि बिल राज्यों का अधिकार कम नहीं करता।
लोकपाल बिल पर विपक्ष के हमले का जवाब देते हुए केंद्रीय मंत्री कपिल सिब्बल ने कहा कि भारतीय जनता पार्टी नहीं चाहती कि लोकपाल बिल वर्तमान सत्र में पास हो सके।  सिब्बल ने कहा कि सुषमा का भाषण वकील जैसा रहा। सिब्बल ने लोकसभा में कहा कि यदि विपक्ष ने बिल गिराया तो देश माफ नहीं करेगा। सिब्बल का कहना है कि बिल राज्यों का अधिकार कम नहीं करता।  गौरतलब है कि विपक्ष की नेता सुषमा स्वराज ने कहा कि सरकार मौजूदा लोकपाल बिल वापस ले। साथ ही उनका कहना है कि 2−3 महीने बाद बिल आए तो आफत नहीं है। सुषमा स्वराज के स्वर में स्वर मिलाते हुए राष्ट्रीय जनता दल के प्रमुख लालू प्रसाद यादव ने भी कहा कि सरकार को बिल वापस लेना चाहिए।